Olav Mosebekk

Olav Mosebekk (født 13. oktober 1910 i Kongsberg, død 1. desember 2001) var en norsk billedkunstner. Han arbeidet både som maler, grafiker og illustratør, men ble kanskje særlig kjent for sine mange fettstifttegninger, blant annet av nakne kvinner.


== Biografi ==
Sammen med brødrene Trygve og Gunnar tok Olav Mosebekk utdanning som teknisk tegner med tanke på å få jobb på Kongsberg Våpenfabrikk. Da ingen av dem fikk jobb der, søkte de seg til Statens håndverks- og kunstindustriskole (SHKS), hvor alle tre kom inn og begynte i 1928. Han fikk August Eiebakke og Eivind Nielsen som lærere. Nielsen kom til å bety mye for Mosebekks utvikling som tegner. Noen av medelevene hans var Per Hurum, Tore Deinboll og Kaare Espolin Johnson.
Fra 1931 til 1933 var Mosebekk elev av Axel Revold og Per Krohg på Kunstakademiet. I 1935 giftet han seg med Ellen Sofie Deinboll (18. august 1916–11. mars 1967) og fra 1936 bodde familien i Asker. Foruten egen produksjon hadde han en rekke vikariater som tegnelærer ved SHKS. I 1946 hadde han sin første større separatutstilling, den var i Unge Kunstneres Samfund. Fra 1947 til 1969 var Mosebekk lærer og overlærer ved Statens håndverks- og kunstindustriskole i Oslo, og familien flyttet derfor til Iladalen i 1947. Men vinteren 1949 til 1950 bodde de i Nice, og fra 1963 hadde han årlige studieopphold i Frankrike, noe som lar seg spore i hans kunst.
I 1995 startet han tegneskolen Olav Mosebekks tegneskole, seinere kalt Mosebekkskolen, sammen med Hans Normann Dahl.


== Verker ==
Olav Mosebekk er innkjøpt av Riksgalleriet, Norsk kulturråd, Sarpsborg og Bryne kunstforeninger, og Politiskolen, Oslo. Hans kunst finnes i Nasjonalgalleriet, flere kunstmuseer i Norge og i Statens Museum for Kunst, København. Han har også gjort utsmykninger for Norges Kooperative Landsforening i Trondheim, Hamar og Oslo.


=== Bokillustrasjoner ===
Finn Carling: Fyrsten og ynglingen, 1952
Hans E. Kinck: To noveller, 1956
Sigrid Undset: Kristin Lavransdatter, 1969
Carl Fredrik Prytz: Portrett av en ung pike, 1969
Arne Garborg: Haugtussa, 1972
Tusen og en natt, utvalgte eventyr ved Jan Magnus Bruheim, 1977
Arild Nyquist: Barndom, 1981
Finn Carling: Innerste rommet, 1990
Litografier til årsmapper fra Norsk Forening for Grafisk Kunst 1946, 1948, 1958, 1960Kunst

Camilleplukkerskene, Oil / Canvas, privat
Duer, Lithograph, 52.00 x 59.00 cm, privat
Kvinne Med Fugl, Indian ink, 30.50 x 25.00 cm, privat
Kvinner Med Hodekurver, Oil / Canvas, 60.00 x 73.00 cm, privat
Kvinneportrett, Oil / Canvas, 91.00 x 48.00 cm,  privat
Liggende Akt, Watercolour, 20.00 x 28.00 cm, privat
Mor & Barn, Oil / Canvas, 40.00 x 34.00 cm, privat
Par, Painting, 28.00 x 20.00 cm, privat
Par Med Fugl, Painting, 28.00 x 20.00 cm, privat
Sittende Kvinne, Painting, 26.00 x 19.00 cm, privat
Tulla, Lithograph, 18.50 x 25.00 cm, privat
Jente med blomst, Litograph, privat


== Priser (utvalg) ==
1970 – Ulrik Hendriksens minnestipend


== Referanser ==


== Litteratur ==
Olav Mosebekk i samtale med Arvid Møller, 1992 ISBN 82-7393-015-7


== Eksterne lenker ==
Mosebekkskolen kort om Olav Mosebekk
Bildeeksempler hos Gulden Kunstverk
Bildeeksempler hos galleri Vike
Olav Mosebekk i Norsk biografisk leksikon